मुंबई। पाकिस्तान के डॉन मीडिया समूह के सीईओ हमीद हारून ने गुरुवार को कहा, ‘जहां तक मैं जानता हूं, दाऊद पाकिस्तान का निवासी नहीं है। मुझे बताया गया है कि वह नियमित तौर पर पाकिस्तान आता-जाता रहता है। वह दुबई और दक्षिण अफ्रीका में रहता है।
’ ‘इंडिया एंड पाकिस्तान: हाउ टू मेक द रिसेंट ब्रेकथ्रू इन बायलेटरल टॉक्स इर्रिवर्सिबल’ विषय पर चर्चा के बाद सवाल-जवाब में हारून ने ये बातें कहीं। उन्होंने कहा, ‘दाऊद हत्यारा है। सरकार को सभी हत्यारों के खिलाफ कार्रवाई करनी चाहिए।’ हारून ने कहा, ‘अगर दोनों देशों की सरकारें द्विपक्षीय संबंधों को बढ़ाने के लिए ज्यादा कुछ नहीं कर पा रही हैं तो दूसरे वर्ग पहल करें। एनजीओ, आम लोग, संगठन या और कोई। दोनों देशों की सरकारों के बीच भरोसे का अभाव हो सकता है लेकिन दोनों देशों की जनता के बीच ऐसा नहीं हैं।’
hin_Deva hin_Deva